<p>Boldog Új Évet minden lelkes R-Ladies tagnak!</p> <p>Új energiákkal feltöltődve visszatérünk meetupjaink hagyományosabb formátumához, és két workshop jellegű előadással indítjuk az évet. Az este első felében lehetőséget kínálunk újabb tagjaink számára az R alapok megismerésére illetve felelevenítésére, a második felvonásban pedig interaktív Shiny applikáció építéssel és adatvizualizációval fogunk foglalkozni, egy Bitcoin tranzakciós adatforrást elemezve.</p> <p>17:30 - 18:00 | Megérkezés, előkészületek</p> <p>18:00 - 18:45 | Bevezetés / ismétlés az R alapokról (Klein Rita)</p> <p>18:45 - 19:00 | Szünet, frissítők</p> <p>19:00 - 20:15 | Blockchain, bitcoin, social networks - ismerkedés a fentiekkel egy Shiny applikáción keresztül (Orsós Mihály)</p> <p>20:15 - 21:00 | Levezetés, pizzázás, beszélgetés</p> <p>Az előadások tervezett tartalmát a lentiekben olvashatjátok, a szükséges anyagokat pedig az alábbi linken érhetititek el (folyamtosan kerülnek feltöltésre):</p> <p><a href="https://github.com/rladies/meetup-presentations_budapest/tree/master/Meetup_2019_01_21" class="linkified">https://github.com/rladies/meetup-presentations_budapest/tree/master/Meetup_2019_01_21</a></p> <p>--------------------------------------------------------------------------------------------</p> <p>Klein Rita: Bevezetés / ismétlés az R alapokról</p> <p>Mindazok számára, akik most ismerkednek az R programozás világávál, szeretnénk egy gyors áttekintést adni a legfontosabb funkciókról, amik segíthetik a további elmélyülést, illetve remélhetőleg emészhetőbbé teszik a második előadás témáit is.<br/>Előismeretekre nincs szükség, de természetesen ha már van tapasztalatod más programnyelvekkel, illetve adatelemzési rutinokkal, az megkönnyíti a helyzetet.:)</p> <p>A főbb pontok amikkel megismerkedünk:<br/>- mi az RStudio és hogyan használjuk segítségével az R-t<br/>- mit tud egy R csomag, hogyan fedezzük fel, töltsük be és használjuk őket<br/>- milyen R objektumok és alap adatípusok vannak<br/>- hogyan olvassunk be adatokat különféle formátumokból és forrásokból<br/>- hogyan rendezzük, transzformáljuk és ábrázoljuk az adatainkat</p> <p>R és RStudio telepítési segédletet a fenti linken találtok - kérünk titeket, hogy vagy otthon készítsétek elő a környezetet a számítógépeteken, vagy érkezzetek az előadások kezdete előtti sávban, hogy legyen idő megtenni a szükséges lépéseket - személyesen többen is tudunk majd segíteni a helyszínen.</p> <p>--------------------------------------------------------------------------------------------</p> <p>Orsós Mihály: Blockchain, bitcoin, social networks - ismerkedés a fentiekkel egy Shiny applikáción keresztül</p> <p>Hallottál már a Blockchainről? Esetleg a bitcoinról? Na és tudod-e, hogy létezik már egy Blockchain technológiára épülő social media network, a steemit.com? A steemit minden egyes tranzakciója publikusan bárki számára elérhető és lekérdezhető.</p> <p>Az előadás során megismerkedhettek a shiny nagyon egyszerű logikájával. Megtanuljátok mi az a render, reactive value és hogy miért tartom jobbnak a plotly-t a ggplotnál.<br/>Továbbá tanulmányozunk egy shiny alkalmazást, amely a steem blockchainen található tranzakciókat ábrázolja interaktív grafikonokon és teszi letölthetővé. A google analytics lehetővé teszi, hogy akár realtime monitorozd az alkalmazás nézettségét. Majd megismerhettek egy helyet, ahova ingyen lehet publikálni shiny alkalmazást.<br/>Beszélünk arról is, hogy miért kell egy kis python tudás is az R-mellé, továbbá hogyan legyen átlátható, könnyen olvasható a shiny/R kódod.</p> <p>A workshop során az alábbi csomagokat fogjuk használni, ha még nem használtátok őket, akkor érdemes őket előre telepíteni:</p> <p>“shiny”<br/>“plotly”<br/>“DT”<br/>“data.table”<br/>“shinythemes”<br/>“shinycssloaders”<br/>“shinydashboard”<br/>--------------------------------------------------------------------------------------------</p>